ຊາວມາເລເຊຍຍາດກັນເກັບ ເງິນຫລຽນເຮ່ຍຢູ່ກາງທາງ
ພວກຄົນຂັບຂີ່ລົດທີ່ມາເລເຊຍ ສ່ຽງອັນຕະລາຍຍາດກັນເກັບ ເອົາເງິນຫລຽນ ທີ່ຕົກເຮ່ຍຈາກລົດບັນທຸກ ທີ່ປະສົບກັບອຸບັດເຫດ ຢູ່ກາງທາງຫລວງ.
ພວກຂັບຂີ່ຍວດຍານພາຫະນະຫລາຍສິບຄົນ ພາກັນອອກ ຈາກລົດຂອງເຂົາເຈົ້າ ແລ່ນໄປຍາດເອົາເງິນຢູ່ບົນຖະນົນ ຫລວງສາຍນຶ່ງ ທີ່ມີລົດອັ່ງອໍກັນຫລາຍທີ່ສຸດຂອງມາເລເຊຍ ຫລັງຈາກລົດບັນທຸກເງິນຄັນນຶ່ງ ໄດ້ເກີດອຸບັດເຫດທີ່ເຮັດ ໃຫ້ເງິນຫລຽນຈໍານວນຫລາຍພັນໂດລາແຕກສະອອກມາ ຕົກລົງຢາຍຢູ່ຕາມຖະໜົນ ເຈົ້າໜ້າທີ່ມາເລເຊຍ ກ່າວວ່າ ພວກຂັບຍວດຍານພາຫາ ນະ ພາກັນຈອດລົດຂອງເຂົາເຈົ້າໄວ້ຢ່າງບໍ່ເປັນລະບຽບ ໃນຂະນະທີ່ພວກເຂົາເຈົ້າພາກັນໄປເກັບເອົາເງິນຫລຽນ ຢູ່ຕາມຖະໜົນ ໃສ່ຖົງເສື້ອຖົງໂສ້ງ ໃສ່ຖົງຢາງ ໃສ່ໃນ ໝວກກັນກະທົບ ຫລືສິ່ງໃດທີ່ເຂົາເຈົ້າມີ ລາຍງານຂ່າວ ໃນວັນພຸດມື້ນີ້ເວົ້າວ່າມີບາງຄົນພາກັນແລ່ນຂ້າມທາງທີ່ ພວມມີລົດແລ່ນໄປມາໄວໆ ໂດຍບໍ່ຄໍານຶງເຖິງຄວາມປອດ ໄພຂອງຕົນເອງ ບັນດາເຈົ້າໜ້າທີ່ກ່າວວ່າ ເງິນອັດເງິນຫລຽນທີມີມູນຄ່າຫລາຍກວ່າ 20 ພັນໂດລາ ໄດ້ແຕກສະລົງໃສ່ຖະໜົນຫລວງ North-South Expressway ຊຶ່ງເປັນນຶ່ງຂອງ ຖະໜົນຫລວງທີ່ສຳຄັນສຸດຂອງມາເລເຊຍ ຄົນຂັບລົດບັນທຸກຄັນນຶ່ງ ໄດ້ເດີນທາງ ກັບເພື່ອນຄົນນຶ່ງຂອງລາວ ເພື່ອໄປສົ່ງເງິນຫລຽນໃຫ້ຮ້ານຄ້າຕ່າງໆ ໃນເມືອງຕາກ ອາກາດ Malacca ເວລາເກີດອຸບັດເຫດນັ້ນ